**IZVJEŠĆE O RADU UPRAVNOG ODBORA I ZAPOVJEDNIŠTVA**

**VZO KRALJEVEC NA SUTLI**

**ZA 2017. GODINU**

Poštovane dame i gospodo vatrogasci, dragi nam gosti, sve Vas lijepo pozdravljam u ime Upravnog odbora i Zapovjedništva VZO-a Kraljevec na Sutli.

VZO Kraljevec na Sutli osnovana je 9. ožujka 2001. godine. Prema Rješenju o upisu udruge u registar udruga RH, važno je spomenuti da su prvi osnivači bili : **Zvonimir Berić, Mijo Stipčić, Ivica Slavec, Marjan Berić, Josip Stipčić, Pajo Kolar, Josip Strunjak, Franjo Kolar, Tomislav Šplajt,** **Ivan Skomina , Dragutin Pavlić i Dražen Stipčić.**

Općina Kraljevec na Sutli, na kojoj djeluje VZO Kraljevec na Sutli zauzima površinu od 27 km2, a prema zadnjem popisu stanovništva iz 2011. godine broji 1723 stanovnika. Na području općine Kraljevec na Sutli, koju sačinjava deset naselja, djeluje šest dobrovoljnih vatrogasnih društava : DVD Čemehovec, DVD Draše, DVD Kačkovec, DVD Kraljevec na Sutli, DVD Lukavec Klanječki te DVD Radakovo izravno udruženih u VZO Kraljevec na Sutli.

Djelatnost VZO Kraljevec na Sutli regulirana je Zakonom o vatrogastvu RH, Zakonom o zaštiti od požara , Pravilnicima i normativnih akata donešenim od strane HVZ-e te MUP-a RH te Statutom VZO-e Kraljevec na Sutli. VZO Kraljevec na Sutli koristi aplikaciju HVZ „VATRONET “ koja je s radom počela 15.2.2016. u kojoj su upisani svi naši članovi, njihova zvanja, specijalnosti, te cijeli inventar, vozila i oprema svakog DVD-a.

**STRUKTURA ČLANSTVA**

U VZO-u Kraljevec na Sutli djeluje ukupno 239 članova, od čega 73 operativna člana, 44 izvršnih člana, 21 pomažućih članova , 54 pričuvna člana, 1 vatrogasca vetererana, 9 počasnih članova, 13 članova vatrogasne mladeži te 26 članova vatrogasnog podmlatka. Po strukturi imamo 15 ispitanih vatrogasaca, 50 vatrogasaca I.klase, 6 vatrogasnih dočasnika, 21 vatrogasni dočasnik I klase, 3 vatrogasnih časnika, 5 vatrogasnih časnika I.klase i 1 viši vatrogasni časnik.

Po specijalnosti imamo 19 rukovatelja aparatima za zaštitu dišnih organa , 22 ispitanih rukovatelja motornom pilom, 10 strojara, 4 vatrogasna suca te 3 voditelja vatrogasne djece i mladeži.

Podaci uneseni u ovo izvješće preuzeti su iz aplikacije HVZ-a „Vatronet“ u kojoj još pojedni DVD-ovi nisu unijeli sve svoje podatke, te su isti podložni stalnom nadopunjavanju i promjenama zbog učestalih operativnih aktivnosti svakog DVD-a.

**RAD I AKTIVNOSTI U 2017. GODINI**

Rad i aktivnosti VZO-e Kraljevec na Sutli u 2017. godini bile su usmjerene na organiziranje ustrojstva vatrogasnih postrojbi DVD-ova, opremanje propisanih minimuma vatrogasne opreme i sredstava za gašenje požara, provjeru spremnosti DVP-i, na ažuriranju i dopunjavanju podataka u aplikaciji Vatronet HVZ-e ( u kojoj u upisani svi članovi i oprema DVD-ova koji čine VZO Kraljevec na Sutli) te koordinacija nad operativnim radom DVD-ova.

Tijekom 2017. godine Upravni odbor VZO-e Kraljevec na Sutli koji se sastoji od 13 članova održao je 7 sastanaka, dok je novo Zapovjedništvo održalo 2 sastanka.

Tijekom prošle godine VZO Kraljevec sudjelovao je na seminaru VZKZŽ u Tuhlju 19.11.2017. Teme seminara bile su : vođenje evidencije članova  vatrogasnih organizacija , unos i ažuriranje podataka u „Vatronetu“, obaveze vatr. organizacija prema Zakonu o vođenju knjigovodstva neprofitnih organizacija, korištenje mjerila premije osiguranja za 2018. godinu, dostava podataka u VOC te stručni nadzor zapovjednika DVD-ova.

Održano je dežurstvo DVD-ova Draše i Čemehovec na grobljima u Kraljevcu na Sutli i Kapelskom Vrhu .

Tajnik VZO-a Horvatin Davor sudjelovao je na informacijsko – edukacijskoj konferenciji „Požari u Hrvatskoj“. Uz gosp. Marijana Lovrenčića bili smo jedini predstavnici iz VZKZŽ, a cilj foruma bio je upoznati javnost sa mogućnostima hrvatskog vatrogastva te iskustvima vatrogasaca u požarnoj sezoni u Dalmaciji.

Financijski smo pomogli DVD-ima Kačkovec i Radakovo pri odlasku na županijsko natjecanje u Krapinu, pri čemu s veseljem ističemo da je DVD Kačkovec osvojio prvo mjesto u kategoriji muškog podmladka u konkurenciji 39. ekipa,dok je DVD Radakovo osvojilo 6. mjesto u kategoriji muškog podmladka.

Isto tako pomagali smo financijski rad s podmlatkom i odlazak na natjecanja.

. Sudjelovali smo na mladoj misi vlč. Krune Kolara u Kraljevcu na Sutli gdje smo pomogli pri organizanju i kontroli događaja, te organizaciji skromnog domjenka 23.6.2017. za goste događaja. Također, sudjelovali smo na misi na Antunušaku u Radakovom te na centralnoj proslavi dana sv.Florijana u Klanjcu kod istoimene kapelice.

Također, podržali smo i naš prijateljski puhački orkestar „Lira“ na čijoj smo obljetnici također sudjelovali. Kao i svake godine, hodočastili smo na vatrogasno hodočašće u Mariju Bistricu.

Inspektor DUZS gospodin Hanžić proveo je nadzor u našem VZO te je utvrdio da zapovjednik i njegov zamjenik ne zadovoljavaju uvjete prema Zakonu o vatrogastvu.

Pošto u našoj zajednici nismo imali kadrova koji zadovoljavaju uvjete obratili smo se za pomoć gospodinu Čuku koji nam je pristao pomoći te ga je ova skupština imenovala zapovjednikom u prosincu 2017.

Proveden je i stručni nadzor po DVD-ima od strane zapovjednika i tajnika VZO Kraljevec na Sutli. Prilikom nadzora utvrđena je operativna sposobnost svakog DVD-a, provjereni su podaci svakog pojedinog DVD-a. Svi DVD-ovi udruženi u VZO Kraljevec posjeduju i redovito nadopunjuju minimum opreme i sredstava za rad određenih vatrogasnih postrojbi dobrovoljnih vatrogasnih društava propisan pravilnikom kojeg je donijela HVZ.

Cilj nadzora bio je podignuti svijest svih operativnih članova DVD-ova za bolji operativni rad svih društava. Tri DVD-a zadovoljila su kriterije VZO-a pri unosu podataka i radu u Vatronetu te stanju vatr. opreme, dok je ostalim DVD-ima zapovjednik VZO-a dao jasne smjernice za bolji budući operativni rad.

Zahvaljujemo svima koji su nam na bilo koji način pomogli u ostvarivanju naših ciljeva. Trudit ćemo se i dalje raditi jednakim zalaganjem te Vam se ovim putem želimo zahvaliti na pomoći i podršci.

U toj nadi srdačno Vas pozdravljam u ime Upravnog odbora i Zapovjedništva VZO-a te zahvaljujem na pozornosti

uz vatrogasni pozdrav “Vatru gasi,brata spasi”

Upravni Odbor VZO KnS